Plaasmoorde!!!!! Farm Murders!!!!! - Page 47 - Stormfront
Page 47 of 673 « First < 33 34 35 36 37 38 39 40 41 42 43 44 45 46 47 48 49 50 51 52 53 54 55 56 57 58 59 60 61 97 147 547 > Last »
10-18-2006, 02:49 PM #461
Kalin Jooste se vermeende moordenaars in hof
Die twee mans wat aangekla is van die moord op Kalin Jooste het vanoggend in die hooggeregshof in Ramsgate verskyn.
Die saak was geskeduleer om vandag te begin, maar is tot môre uitgestel omdat een van die assesore nie opgedaag het nie. Een van die beskuldigdes se prokureurs het ook om 'n uitstel gevra weens persoonlike redes.
Mnre. Thembisile Pilisi en Vukile "Chico" Sinama het die 16-jarige Jooste en haar vriendin Zelne Maritz glo aangeval toe hulle van 'n nagklub in Ramsgate oppad huistoe was.
Die meisies was met vakansie in KwaZulu-Natal.
Jooste is met 'n kombuismes in die nek gesteek, glo met soveel krag dat die lem afgebreek het.
Die aanvallers het gevlug met 'n selfoon en 'n beursie.
Sinama is reeds vroeër vanjaar tot 3 jaar tronkstraf gevonnis nadat hy uit die distriksgeneesheer se spreekkamers ontsnap het waar hy DNS-toetse moes ondergaan.
Die Jooste-familie was nie by die hof nie.
Last edited by michellemans; 10-19-2006 at 02:24 AM.
10-19-2006, 01:55 AM #462
OOS-KAAP: Tweede verdagte voor ná Hein Nel-moord
PORT ELIZABETH. – 'n Tweede verdagte is in verband met die moord op die Baaise sakeman mnr. Hein Nel in hegtenis geneem en het gister in die Baaise landdroshof verskyn.
Mnr. Jongisiwe Mamase (28) het saam met me. Natasha Dziwonu (32), wat reeds verlede week vir die moord in hegtenis geneem is, verskyn.
Volgens insp. Hazel Mqala, polisiewoordvoerder, het Mamase Maandag 'n bekentenis gedoen waarin hy erken het dat hy medepligtig aan die moord was.
Dziwonu het ook verlede week 'n bekentenis afgelê.
Volgens Mqala is Mamase in hegtenis geneem nadat die polisie hom glo in besit van Nel se Fossil-horlosie betrap het.
Nel het op Vrydag 6 Oktober vermis geraak nadat hy by sy huurwoonstel in Sentraal 'n draai gaan maak het om met Dziwonu, sy huurder, oor huurgeld te gaan praat. Die polisie het sy lyk twee dae later onder die bed van die eenslaapkamerwoonstel gevind.
Nel se ouers, wat op Jeffreysbaai woon, het kort ná sy verdwyning 'n beloning van R5 000 uitgeloof vir inligting wat tot die opsporing van hul seun sou lei.
Volgens Mqala ondersoek die polisie ook die moontlikheid dat 'n derde verdagte by die moord betrokke was.
Dziwonu sou gister om borgtog aansoek gedoen het, maar gaan nou eers op 26 Oktober saam met Mamase die geleentheid daarvoor kry.
Albei word tot dan by die Humewood-polisiekantoor aangehou.
10-19-2006, 02:11 AM #463
Verdagtes glo geld beloof
FICKSBURG. – Een van die vermeende moordenaars van 'n bekende melkboer van die Kaallaagte-gebied, beweer in sy getuienis die boer se weduwee het hom en sy medebeskuldigde geld aangebied om die moord te pleeg.
Mnr. Blessing Bondera (21), is as eerste getuie vir die verdediging geroep nadat adv. Amanda Bester, van die Direkteur van Openbare Vervolging (DOV) in Bloemfontein, gister die staat se saak gesluit het.
Bondera het getuig mev. Maria Magdalena (Ria) Stoffberg, die weduwee van die vermoorde mnr. Wikus Stoffberg van die plaas Osplaat, het hom op 23 Desember van verlede jaar genader.
"Sy het my R10 000 aangebied om haar man dood te maak omdat hy haar mishandel," het hy gesê.
Hy sê op 27 Desember het hulle die daad glo weer bespreek en het sy na bewering sy instruksies herhaal. Sy het glo vir hom verduidelik hoe om in die huis te kom en waar om vuurwapens te kry, het Bondera getuig.
Hy het mnr. Johannes Mokoena (19), wat saam met hom voor regterpresident J.P. Malherbe in die hooggeregshof hier teregstaan, gevra om saam met hom aan die moord te werk.
Bondera en Mokoena het ten tyde van die moord by die egpaar op die plaas gewerk.
Bondera het getuig hy en Mokoena is op 27 Desember na die egpaar se slaapkamer. Hulle het toegang verkry deur 'n deur wat toegetrek, maar nie gesluit was nie. Elkeen het 'n vuurwapen uit die laaikassie geneem.
Bondera het aan Mokoena gesê om weg te kruip.
Hy (Bondera) het in die rigting van die teerpad gestap.
Toe die egpaar in hul bakkie van die dorp terugkeer, het hy hulle gewys om te stop, maar hulle weer laat ry, het hy gesê.
Bondera het getuig hy het hulle 'n tweede keer gestop. Hierna het hy 'n skoot afgevuur, waarna Stoffberg se liggaam in die bakkie gekantel het. "Mev. Stoffberg het voor die bakkie kom staan. Mokoena het deur die venster nog 'n skoot na Stoffberg geskiet," sê hy.
Bondera beweer hulle het met mev. Stoffberg se instemming na die plaashuis gery sodat hulle die beloning kon gaan haal.
"Sy het gesê sy het nie kontant nie. Sy het ons 'n tjek van R5 000 uitgeskryf. Ek het haar gesê sy het R10 000 beloof en moet saam met ons bank toe om te gaan hoor of daar nog geld is."
Hy sê mev. Stoffberg het vrywilliglik in die bakkie geklim, maar hulle het haar later ná 'n stryery vasgemaak.
Die klagstaat lui mev. Stoffberg kon haar later loswriemel, weghardloop en die polisie ontbied.
Op 'n vraag van sy regsverteenwoordiger, mnr. Leon Theron, het Bondera gesê hy is eendag met 'n sambok getref toe Stoffberg geprobeer het om sy vrou daarmee in die nek te slaan.
Ook het hy gesê, het sy verskeie kere haar merke vir hulle gewys. Hy het ook op 'n ander keer gesien hoe Stoffberg sy vrou met die plathand in die gesig slaan.
Mev. Stoffberg het Dinsdag getuig sy het Maandag 'n poligraaftoets afgelê wat sy nie geslaag het nie. Ook het sy getuig hoe haar man haar dikwels erg en soms voor werkers aangerand het.
Sy het verskeie kere geprobeer om hom te verlaat, maar haar man het haar telkens weer gaan haal.
Bondera en Mokoena het skuld op die aanklagte van moord, menseroof, die onwettige besit van vuurwapen en ammunsisie beken.
Die staat het nie die pleit aanvaar nie.
Mokoena word deur adv. Louis Kruger verdedig.
10-19-2006, 02:23 AM #464
Skedelbreuk rede vir oudregsman se dood
GARIEP. – 'n Oudregsman van Bloemfontein wat in raaiselagtige omstandighede dood is, het weens skedelbreuk gesterf.
Ondanks talle gerugte rondom die gebeure wat mnr. M.C. Botha se dood voorafgegaan het, is niemand in hegtenis geneem nie.
'n Geregtelike ondersoek na Botha se dood word intussen gedoen, sê sers. Thandi Mbambo, polisiewoordvoerder.
Sy wou nie uitwei oor wat die "gerugte" behels nie. "Dit is alles deel van die ondersoek."
'n Moordklag sal geopen word as meer leidrade en inligting oor die voorval ingewin is.
'n Bebloede Botha het Donderdag by die polisiekantoor hier ingestrompel. Bloed het glo uit wonde in sy skouer en linkeroog gestroom.
Polisiebeamptes het dadelik 'n ambulans ontbied wat Botha na 'n hospitaal op Smithfield geneem het. Hy is kort ná sy aankoms dood.
'n Lykskouing het getoon Botha het weens skedelbreuk gesterf.
Volgens Mbambo is dit nie duidelik hoe die wonde veroorsaak is nie.
"Dit kan wees dat hy aangeval is. Dit is nie duidelik nie. Hy kon ook geval het."
Geen teken van bloed, 'n struweling of tekens van 'n inbraak is in sy huis gevind nie.
10-19-2006, 10:20 AM #465
Teen tells of Kalin's death
Ramsgate - Teenager Zelne Maritz broke down in the Ramsgate High Court on Thursday as she recounted how Carletonville teenager Kalin Jooste bled to death after being attacked in December last year.
Earlier the two men accused of murdering 16-year old Jooste pleaded not guilty to her murder.
In a statement read out to the Court Thembisile Pilisi blamed his co-accused Vukile "Chico" Sinama for the December 20 murder.
Jooste and Maritz, then also 16-years-old, were attacked in the early hours while they were on their way home from a popular Margate nightclub.
Maritz said: "I heard something on my left. There was a man next to me."
Court adjourned for 15 minutes
She and the man began struggling over her handbag. He ordered her to hand over her cellphone.
She was stabbed in the left arm, but it was only after she was punched in the mouth that she let go of the handbag.
She told the court that during the struggle she never saw Jooste, but detected movement behind her.
After her attacker fled she bent down to pick up her belongings that had fallen to the ground.
"I asked Kalin if she was okay. She didn't answer and as I turned and looked she then fell on one of the stairs," said a tearful Maritz.
The court adjourned for 15 minutes when Maritz broke down.
Before she testified the Margate District Surgeon Dr Pierre du Plessis said Jooste had suffered a six-centimetre wound.
Jooste was stabbed with such force in the neck that the blade penetrated her lungs.
He said Jooste would have been conscious for about three minutes. Six minutes after losing consciousness, she would have died, he said.
In January a Port Shepstone detective appeared in court after Sinama escaped from the consulting room of the district surgeon. The escape happened shortly after Sinama had appeared in the Ramsgate Magistrate's Court on charges of murder, attempted murder and robbery. He was sent to the district surgeon to undergo DNA and HIV tests.
Sinama received a three-year sentence for escaping.
The Jooste family were not at the Ramsgate High Court.
10-20-2006, 02:40 AM #466
Margate murder trial on hold
Ramsgate - The trial of two men charged for the murder of Carletonville teenager Kalin Jooste was postponed to Thursday in the Ramsgate High Court on the KwaZulu-Natal south coast.
The trial, which was scheduled to kick off on Wednesday, was postponed after one of the assessors failed to arrive and the defence attorney of one of the accused, Thembisile Pilisi, asked Judge Jan Hugo to be excused for personal reasons.
Vukile "Chico" Sinama and Pilisi are alleged to have attacked Jooste, 16, and her friend Zelne Maritze, 16, in the early hours of the morning while the two girls were on their way home from a popular Margate nightclub in December last year.
In the attack the Carletonville teenager was stabbed in the neck with a kitchen knife, apparently with such force that the blade snapped.
In January a Port Shepstone detective appeared in court after Sinama escaped.
Sinama apparently ran from the consulting room of the district surgeon in Port Shepstone, shortly after he appeared in the Ramsgate magistrate's court on charges of murder, attempted murder and robbery. He was sent there to undergo DNA and HIV tests.
Sinama received a three-year sentence for his escape attempt.
10-20-2006, 02:53 AM #467
Dis jou reg om te rou
In vandag se samelewing is ons bederf.
Alles wat stukkend of gebreek is, kan reggemaak of vervang word. Behalwe as 'n geliefde doodgaan: dít kan nie reggemaak word en die persoon vervang word nie.
Dié wat agterbly, is magteloos en dit laat hulle met 'n gevoel van hulpeloosheid.
Ds. Braam Klopper, 'n pastorale be-rader met 'n meestersgraad in rou, help mense om boodskappe soos dié in hul rouproses te verstaan.
"Mense moet verstaan dat die dood baie erg is en hoekom dit so is. Dit is die teendeel van die lewe en dit maak nie vir ons sin nie. Daar is verskeie faktore wat die rouproses beïnvloed en elke individu rou anders. Die verwantskap aan die persoon wat dood is, hoe die persoon dood is en die persoon wat rou se eie persoonlikheid speel als 'n rol," verduidelik hy.
Om 'n kind aan die dood af te staan, is volgens Klopper een van die moeilikste dinge om te verwerk.
"Die lewensorde word nie net omgekeer nie, maar 'n toekoms gaan ook verlore.
"Ouers sien uit na gradeplegtighede, kleinkinders, 'n huwelik . . . wat nou weggeneem is. Ouers voel ook hulle behoort hul kinders te kan beskerm."
Die omstandighede waaronder die persoon doodgaan, is ook belangrik. "Skielike dood, soos om iemand in 'n ongeluk of in misdaad te verloor, is 'n groot skok.
"Met siekte is daar gewoonlik 'n langer voorbereidingsperiode vir die persone wat agterbly."
Klopper sê persoonlikheid en opvoeding dra by tot hoe 'n persoon rou.
"Ekstroverte huil meer na buite terwyl introverte meer na binne huil. In sekere kulture word dit ook nie aanvaar om openlik te huil nie en daar word van mense verwag om hul emosies te beheer."
Hy vertel ook dat die samelewing dikwels nie mense toelaat om behoorlik te treur nie.
" 'n Kultuur om nie genoegsaam te rou nie, bestaan. Nie net verwag ander mense van jou om die dood gou te verwerk nie, maar mense dink dikwels self dat hulle net moet aangaan soos vantevore.
"Mense vat dikwels net 'n dag af ná die dood van 'n persoon en 'n dag af vir die begrafnis. Die gemeenskap verwag mense moet sterk wees. Dít kan selfs in die raad gehoor word wat aan mense gegee word."
Volgens Klopper is boodskappe soos "julle moet sterk wees", "julle moet berus in die Here" en "die lewe gaan aan" verkeerde boodskappe vir die persoon wat rou.
"Die beste ding wat ander mense kan doen, is om net te luister. Moenie vrae soos 'hoekom het die Here dit gedoen' of 'hoekom het dit gebeur' probeer antwoord nie. "Luister net en moet nooit 'n verklaring of verduideliking vir die persoon se dood probeer gee nie. Hoe minder ander sê, hoe beter.
"Dit is nie jou verantwoordelikheid om die persoon wat rou, te laat beter voel nie.
"Hulle móét kan sleg voel want dis 'n verskriklike ding wat gebeur het."
Klopper sê ook mense wat rou, moet teen medikasie waak wat die rouproses kan demp.
Wat moet 'n persoon wat iemand aan die dood afstaan, dan doen?
"Erken dat dit wat gebeur het, traumaties en hartseer is. Gun jouself die reg en die tyd om te rou. Dit beteken nie jy moet alles los nie, maar jy hoef nie aan te gaan asof niks gebeur het nie.
"Om te rou, is nie 'n tegniek nie, maar 'n proses. Mense dink dit word met tyd geleidelik beter, maar dis nie waar nie.
"Rou is 'n wipplankproses van emosies en hoewel die persoon mettertyd beter voel, is dit nie geleidelik of gelyk aan tyd nie," sê Klopper.
Gesprekke oor rou is ds. Braam Klopper se eerste CD om mense te help om te rou. Gesprekke oor rou ná selfmoord en Gesprekke oor rou ná die dood van 'n kind is binnekort ook op CD beskikbaar.
Volgens Klopper sukkel mense weens skok om te lees en boeke se inhoud in te neem tydens die rouproses. Mans is dikwels sku vir berading en sal eerder in die privaatheid van hul motor na boodskappe luister terwyl ander berading nie kan beskostig nie.
Dié CD's, teen R125, bevat boodskappe en praktiese raad aan mense wat treur.
Kontak Lea Lourens by 082 574 3530 of 082 922 1189 of e-pos haar by [email protected] om dit te bestel.
Dié artikel volg op die oorweldigende terugvoer op die artikels oor ouers wat kinders aan die dood moes afstaan wat verlede maand in Pols verskyn het.
Rou ná die dood van 'n kind
Die rouproses verloop anders ná die dood van 'n kind. Dis gewoonlik baie langer en in 'n sekere sin word dit nooit afgehandel nie. Dit sou beter beskryf word deur te sê dat mense net leer hoe om met die proses saam te leef.
Omdat jou kind nader aan jou is as enigiemand (selfs jou man of vrou is nie bloedfamilie nie), is dit altyd 'n meer intense rouproses.
Onverklaarbaarheid en onverstaanbaarheid is groter as in 'n ander sterfgeval.
Mans rou gewoonlik meer rasioneel en vroue meer emosioneel. Omdat albei ouers baie seer het, sukkel hulle om mekaar by te staan en bestaan daar 'n groot gevaar om uit mekaar te dryf.
Oumas en oupas kry dubbel so swaar omdat hulle die hartseer van die dood van hul kleinkind en die seer van hul eie kind beleef.
Gedagtes ná 'n selfmoord
Mense word agtergelaat met onopgeloste vrae. Dikwels weet hulle nie werklik waarom die persoon dit gedoen het nie.
Daar is 'n baie sterk gevoel dat dit onnodig was.
Daar is baie skuldgevoelens. Mense wonder altyd of hulle nie meer kon gedoen het of dit op 'n ander manier kon verhoed het nie. Dié skuldgevoelens is egter normaal, maar hulle is gewoonlik nie realisties nie.
Mense moet nooit iemand veroordeel wat selfmoord gepleeg het nie. Niemand weet wat die persoon se emosionele toestand of welstand was nie.
Selfmoord is nooit iemand anders se skuld nie. Dit bly altyd die keuse en die verantwoordelikheid van die persoon self.
Die rol van ander mense
Moenie dinge sê soos: "Ek verstaan presies waardeur jy gaan" nie. Elke situasie is verskillend en elke persoon ervaar dit anders.
Moenie belangrike besluite, soos om die huis te verkoop of beleggings te maak, uit die persoon se hande uit neem nie. Gewoonlik kan al dié besluite wag en die persoon het nodig om oor die skok te kom sodat hy of sy self rasionele besluite kan maak.
Gee die persoon langdurige ondersteuning in plaas daarvan om direk ná die dood verskriklik betrokke te wees en ná die begrafnis geen betrokkenheid te toon nie.
Hanteer jou hartseer só
Doen dinge wat jou sal help om die werklikheid te besef. Gaan kyk byvoorbeeld na die lyk en praat oor wat gebeur het. Moenie die feite ignoreer nie.
Ervaar jou emosies; moet dit nie onderdruk nie. Huil en skreeu as jy so voel.
Doen gedagtenisviering deur die herinneringe van die persoon lewendig te hou.
Praat oor die persoon, haal foto's uit of maak selfs 'n album van jou gunstelingherinneringe.
Besef dat dit normaal is om botsende emosies te ervaar. Baie keer is mense hartseer en ook kwaad vir die persoon wat dood is omdat hulle nou alleen is.
Dit is normaal om al dié emosies te ervaar.
Pasop vir ander se verwagtings. Neem jou eie pas.
Vertrou jouself en jou oordeel.
Moenie foto's wegbêre en maak of die persoon nooit bestaan het nie.
Moenie na medikasie of alkohol gryp om jou warboel emosies te onderdruk nie.
10-20-2006, 02:58 AM #468
10 j. vir moord: 'Afskuwelik'; 'Skrikwekkend'; & 'Verbasend'
Nelspruit. – Die vonnis wys duidelik dat kinders bykans geen regte meer het in Suid-Afrika nie.
Dít was gister die reaksie van mev. Barbara Kenyon, bestuurshoof van Greater Rape Intervention Project (Grip) in Nelspruit.
Menseregtegroepe het gister kwaai te velde getrek teen die vonnis van tien jaar tronkstraf wat 'n lugmagsersant opgelê is nadat hy sy twee kinders koelbloedig met 'n R4-aanvalsgeweer afgemaai het.
Regter Nico Coetzee het eergister aan Flippie Venter 15 jaar tronkstraf opgelê vir die moord op sy dogtertjie Millize (5), waarvan vyf jaar opgeskort is, en 10 jaar vir die moord op Janco (4). Venter is ook agt jaar tronkstraf opgelê vir poging tot moord op sy vrou, Millie, wie hy in die maag geskiet het. Die vonnisse gaan gelyktydig uitgedien word.
"Wat hy (Venter) gedoen het, is uit die bose. Hy móés sy seun in die oë gekyk het voordat hy hom geskiet het.
"Hoe kon hy sy dogtertjie, wat voor hom gevlug het, in die rug skiet?" het Kenyon gevra.
Volgens haar moes Venter permanent uit die samelewing verwyder word.
Me. Lisa Vetten, senior navorser by die Tshwaranang-regshulpsentrum, het die vonnis as "skrikwekkend" beskryf.
"Wat Venter gedoen het is onverskoonbaar, ongeag wat die persoonlike en versagtende omstandighede was."
Sy sê die emosie wat Venter tydens die hofsaak getoon het, was na haar mening nie berou nie, maar eerder 'n teken dat hy jammer is vir homself.
Sy bevraagteken ook die feit dat daar 'n onderskeid getref is tussen die vonnisse van die twee kinders.
Volgens haar moes die weermag ook 'n groter rol gespeel om vroeër te probeer vasstel of Venter onstabiel is.
"Dit gaan my verstand te bowe dat die moordenaar nie lewenslank tronk toe gestuur is nie, ongeag wat sy persoonlike omstandighede was. Die vonnis is afskuwelik!" sê me. Miranda Friedmann van Women and Men Against Child Abuse (WMACA).
"Ons bevraagteken beslis die waarde wat die regter op die lewe van twee jong kinders plaas. Watter boodskap stuur die vonnis nie na buite nie?"
Friedmann sê hulle gaan by die direkteur van openbare vervolging aandring dat die saak dringend hersien word.
"Ek was self verbaas om te sien Venter het net tien jaar tronkstraf gekry," het prof. Tom Coetzee, oud-hoogleraar in strafreg aan die Noordwes-Universiteit, gesê.
"Met alle respek teenoor die regter, voel ek dat niks minder as lewenslange tronkstraf hier van pas sou wees nie."
Prof. Coetzee sê ongeag wat die wesentlike en dringende redes was wat regter Coetzee as versagting in ag geneem het, dit nie die erns van die moord op die twee kinders moes oorheers het nie.
10-20-2006, 03:09 AM #469
Tiener getuig hoe Kalin sterf
Ramsgate. – "Gee my mý selfoon!"
Dít was die eerste en laaste woorde wat Kalin Jooste (16) se beste vriendin van een van die rowers gehoor het, wat hulle in Margate op straat oorval het.
Oomblikke later het die vriendin, wie se naam om regsredes nie genoem mag word nie, gesien hoe die noodlottig-beseerde Kalin na trappies struikel en op haar rug val in die steeg naby 'n nagklub waar hulle in Desember verlede jaar aangeval is.
Dié blonde 17-jarige met die sproetgesig het gister in die rondgaande hof in trane uitgebars toe sy haar beste vriendin se sterwensoomblikke in dié opspraakwekkende aanval op 20 Desember verlede jaar buite 'n nagklub in dié gewilde vakansiedorp aan die KwaZulu-Natalse suidkus beskryf het.
Sy het getuig hoe sy en Kalin die oggend om 03:00 deur 'n steeg huis toe gestap het toe sy skielik 'n geluid agter haar hoor.
Toe sy omdraai, was daar 'n man by haar. "Hy het gesê: 'Gee my mý selfoon' en toe met my begin worstel om my handsak van my skouer te gryp."
Terwyl sy beweging agter haar gesien het waar sy gereken het Kalin ook beroof word, het die vriendin met haar aanvaller geworstel en is sy in die arm gesteek voordat sy uiteindelik die handsak gelos het toe sy met die vuis in die mond geslaan is.
Toe die mans weghardloop, het sy vir Kalin gevra of alles in die haak is, maar dié het haar nie geantwoord nie, het die meisie getuig.
Dit was tóé dat sy omkyk en sien hoe Kalin op haar rug val.
Ná 'n verdaging sodat die huilende meisie tot bedaring kon kom, het sy gesê: "Ek het baie bloed gesien. Ek het met haar gepraat, maar sy het my nie geantwoord nie."
Die meisie het aan die hof beskryf hoe sy eers haar vinger in die gapende wond in Kalin se nek gedruk het om die bloeding te probeer keer. Toe dít nie werk nie, het sy haar baadjie uitgetrek en dít op die wond gedruk.
Sy was te bang om haar vriendin alleen te los en hulp te gaan soek. Daarom het sy begin skree en het 'n veiligheidswag later opgedaag.
Dr. Pierre du Plessis, wat die lykskouing op Kalin gedoen het, het getuig sy is met 'n geweldige hou in die nek gesteek. Die lem, wat afgebreek en op die toneel gevind is, het tot in Kalin se long gedring.
Sy sou binne minute haar bewussyn verloor en weens bloeding gesterf het, het Du Plessis getuig.
'n Familielid van Kalin se vriendin, het buite die hof gesê Kalin se ouers is nog te platgeslaan om die verhoor by te woon. 'n Berader het die Joostes volgens haar afgeraai om hof toe te gaan.
Mnre. Vukile Sinama (20) en Thembile Pilisi (19), twee neefs van Flagstaff in die Transkei, ontken skuld op die aanklagte van moord, roof met verswarende omstandighede en poging tot roof met verswarende omstandighede.
Lewenslange tronkstraf staar die verdagtes in die gesig.
10-20-2006, 03:20 AM #470
Netjies geklede booswigte val paartjie op kleinhoewe aan
"Ek het net 'n vonk uit die vuurwapen se loop gesien. Die volgende oomblik het 'n koeël my in die hakskeen en bobeen getref."
Só sê mnr. Gary Pretorius (28) nadat hy en sy vriendin, me. Giuliette Breytenbach (29), Maandag omstreeks 20:10 op hul kleinhoewe in Bashewa, net buite Garsfontein in die ooste van Pretoria, deur vyf gewapende rowers oorval, geskiet en beroof is.
Pretorius sterk in die Pretoria-Oos-hospitaal aan. Breytenbach sê hul nagmerrie het begin toe hulle 'n man by een van hul vensters opgemerk het.
"Ons het buite toe gegaan en Gerhard het hom gejaag en agter hom aan gehardloop."
Volgens Pretorius het hy besluit om die man te los. "Maar toe ek omdraai, het ek 'n man gesien. Ek dink hy het geskrik want die volgende oomblik het hy net begin skiet. Nadat hy my geskiet het, het ek drie keer probeer opstaan om weg te hardloop, maar het elke keer neergeslaan. Toe sak vyf van hulle op my toe en roof alles van waarde wat ek aan my persoon gehad het," vertel Pretorius.
Breytenbach, wat die skote hoor afgaan het, wou uit hardloop om te gaan kyk, toe sy vir die eerste keer sien daar is meer as een verdagte. Sy het terug in die huis gehardloop en die deur probeer toedruk, maar die rowers het dit met gemak oopgestoot en 'n vuurwapen teen haar kop gedruk.
"Net vier van hulle het in die huis in gekom. Ek het gesê hulle kan alles vat, maar moet my uitlos. Ek was bang hulle verkrag my."
Sy sê die rowers het haar selfoon, R100, juwele en 'n DVD-speler gesteel voordat hulle gevlug het.
"Hulle was netjies en smaakvol geklee. Hulle het net Engels met my en onder mekaar gepraat. Ek skat hulle so tussen 28 en 33 jaar oud."
Breytenbach se pa, Francois, wat daar naby woon, het die skote gehoor en na die paartjie se huis gejaag, maar die rowers was toe reeds weg.
Saterdag is 'n gesin, nie ver van Pretorius se huis nie, ook deur gewapende rowers in hul huis oorval, vasgebind en beroof.
Van die inwoners in dié omgewing het gister gekla die polisie doen nie genoeg om die rowers aan te keer nie.